Το εξώφυλλο του Καταστατικού του 1600.
Το **Σύνταγμα του Αγίου Μαρίνου** είναι κατανεμημένο σε μια σειρά από νομοθετικές πράξεις, των οποίων η πιο σημαντική είναι το Καταστατικό του 1600 και η Διακήρυξη των Δικαιωμάτων του Πολίτη του 1974 (με τις τροποποιήσεις του 2002). Το συνταγματικό σύστημα της χώρας έχει επιρροές από το Ιουστινιάνειο Κώδικα και το ρωμαϊκό εθιμικό δίκαιο. Πιστεύεται ότι είναι το παλαιότερο σύνταγμα που ισχύει στον κόσμο.

Το Καταστατικό του 1600
-----------------------

Το ισχύον νομικό σύστημα του Αγίου Μαρίνου βρίσκεται σε ισχύ από το 1600. Η κυβέρνηση τηρεί το εν λόγω καταστατικό που γράφτηκε από τον Καμίλο Μπονέλι και προβλέπει τον τρόπο λειτουργίας της κυβέρνησης και της δικαιοσύνης. Το αρχικό κείμενο είναι γραμμένο στα λατινικά και περιέχεται σε έξι βιβλία. Ο τίτλος στα λατινικά είναι *Statuta Decreta ac Ordinamenta Illustris Reipublicae ac Perpetuae Libertatis Terrae Sancti Marini*. Το καταστατικό του 1600 αντικατέστησε το προηγούμενο καταστατικό, που εφαρμοζόταν στον Άγιο Μαρίνο από το 1300 και λεγόταν Statuti Comunali (*Δημοτικό Καταστατικό*).

Η Διακήρυξη των Δικαιωμάτων του Πολίτη του 1974
-----------------------------------------------

Στις 12 Ιουλίου 1974 οι Κυβερνώντες Διοικητές (ηγεσία του κράτους) υπέγραψαν το νόμο 59/1974, που εγκρίθηκε από το Μεγάλο και Γενικό Συμβούλιο, και σύμφωνα με τον οποίο κατοχυρώνονταν τα δικαιώματα των πολιτών και οι θεμελιώδεις αρχές της δικαστικής τάξης του Αγίου Μαρίνου. Η Διακήρυξη προβλέπει τα ανθρώπινα δικαιώματα των πολιτών, τη διάκριση των εξουσιών και εκλογικά θέματα. Το 2002 έγινε αναθεώρηση της Διακήρυξης με την προσθήκη νέων διατάξεων.

Παραπομπές
----------

1. ↑  E. H. Hondius, *Towards a European Civil Code*, Kluwer Law International, 2004. ISBN 904112280X
2. ↑  Miller, William (1901-07). «The Republic of San Marino». *The American Historical Review* **6** (4): 633. doi:10.2307/1834173. ISSN 0002-8762. .
3. ↑  «Il Medievo a San Marino e gli Statuti sammarinesi». *San Marino Site Turismo* (στα Ιταλικά). 13 Οκτωβρίου 2014. Ανακτήθηκε στις 6 Οκτωβρίου 2021.
4. ↑  *Decree N. 79 of 8th July 2002 - Declaration on the Citizens’ Rights and Fundamental Principles of San Marino Constitutional Order*.
5. ↑  «Declaration of Citizens' Rights and Fundamental Principles of San Marino Legal Order». *FAOLEX Database*. Ανακτήθηκε στις 6 Οκτωβρίου 2021. [*νεκρός σύνδεσμος*]
6. ↑  «Declaration on the Citizens' Rights and Fundamental Principles of San Marino Constitutional Order. Coordinated Text of Law No. 59 of 8th July 1974, with the Amendments resulting from Law No. 95 of 19th September 2000 and Law No. 36 of 26th February 2002». *WIPO Lex*. Ανακτήθηκε στις 6 Οκτωβρίου 2021.

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |